Twitter Training

शब्दों की लिमिट
ट्विटर पर जब हम कोई नई पोस्ट लिखते हैं तो उसे ट्वीट करना कहते हैं एक ट्वीट में हम सिर्फ 140 अक्षर ही लिख सकते हैं। ट्विटर के संस्थापक जैक डार्सी ने इसे अलग दिखाने के लिए ऐसा ही बनाया था ताकि सेलेब्रिटीज़ कम शब्दों में अपनी बात कहकर अपनी बात को ख़ास बना सकें।

शार्ट फॉर्म

 * RT = Retweet जब हम किसी की ट्वीट को शेयर करते हैं।
 * FB = Followback जब कोई हमें फॉलो करता है और हम वापस उसको फॉलोबैक देते हैं, यानि हम भी फॉलो करते हैं।

ट्विटर यूजरनेम

 * यूजरनेम में अपने नाम का पहला शब्द शुरू में रखना चाहिए। ताकि जब कोई आपको आपके नाम से टैग करे तो उसे आसानी रहे।
 * यूजरनेम में _ (अंडरस्कोर) न लगाएं
 * यूजरनेम में नम्बर न लगाएं
 * यूजरनेम छोटा रखें।
 * यूजरनेम यादगार होना चाहिए।
 * यूजरनेम बार बार न बदलें

एकता की मिसाल
प्रोफेसर दिलीप मंडल और सोशल एक्टिविस्ट हंसराज मीणा ने ट्विटर के माध्यम से बहुत बड़ी कम्युनिटी जोड़ ली है, दोनों को ब्लूटिक मिल चुका है उन्होंने औरों को भी ब्लूटिक प्राप्त करने में मदद की है व हंसराज की संस्था TribalArmy के ट्विटर पर भी ब्लूटिक मिल चुका है। इन सभी को 2019 में ही ब्लूटिक मिल गया था।

ट्विटर ट्रेंड
ट्विटर अपने ट्रेंड्स के लिए जाना जाता है पूरे दुनियाँ में क्या कुछ ट्रेंड्स में है वह ट्विटर के सर्च में जाकर देखा जा सकता है। इसमें हम अलग अलग देशों के ट्रेंड देख सकते हैं व पूरी दुनियां का एकसाथ भी देख सकते हैं।

ट्रेंड कैसे किया जाता है।
हैशटैग किसी शब्द को बोलते हैं यह शब्द कुछ भी हो सकता है। देश में अभी कौन सा मुद्दा अधिक जरूरी है उसी से सम्बंधित हैशटैग फाइनल किया जाता है।

जब ज्यादा लोग उस शब्द को अपनी ट्वीट में शामिल करते हैं तो वह शब्द ट्रेंड करने लगता है। हैशटैग कुछ घण्टों के बाद बदलता रहता है, इसलिए हमें आधे या 1 घण्टे के अंदर ही कई हजार ट्वीट दागनी होती हैं ताकि ट्रेंड जल्दी से जल्दी करवाया जा सके।

ट्विटर की यह खाशियत है कि वह दुनियाभर के पॉपुलर टॉपिक्स को दिखाता रहता है कि दुनियाँ में अभी क्या चीज ट्रेंड में है

उदाहरण के तौर पर मान लीजिए आज वर्ल्ड बुक डे है

तो हम सब अपने अपने ट्वीट में कुछ भी लिखते हैं उसके साथ हैशटैग '#WorldBookDay' लिखेंगे और इसी तरह सब मिलकर 2-4 हजार या 5 हजार ट्वीट कर दें तो ये ट्रेंड कर जाएगा।

और दुनियाँभर में पता चल जायेगा कि कोई इसको ट्रेंड करा रहा है

न्यूज़ मीडिया वाले भी इसी ट्विटर ट्रेंड से खबरें बनाकर दिखाते हैं इसलिए ट्विटर ट्रेंड का महत्व बहुत अधिक बढ़ जाता है।

हैशटैग ट्रेंड कराने के लिए यह जरूरी है कि कम से कम एक ब्लूटिक वाला प्रोफाइल भी उस हैशटैग पर ट्वीट कर रहा हो क्योंकि इससे ट्वीट के वायरल होने के चांस बढ़ जाते हैं और ट्विटर कम्पनी को भी यह लगता है कि यह हैशटैग आवश्यक है।

ट्विटर क्यों इस्तेमाल करें?
ट्विटर कम शब्दोँ में अपनी बात रखने के लिए बेहतर प्लेटफार्म माना जाता है, फेसबुक के बाद ट्विटर पर सबसे ज्यादा यूजर्स हैं। ट्विटर पर नेता, अभिनेता, पुलिस अधिकारी, पत्रकार, सामाजिक संस्थाएं, विचारक आदि सभी होते हैं इसलिए उन तक अपनी बात पहुंचाना बहुत आसान होता है। ज्यादातर ब्लूटिक वालों के लाखों फॉलोवर होते हैं ऐसे में यदि किसी ब्लूटिक वाले को आपकी कोई ट्वीट पसंद आ जाये और वह उसे अपनी प्रोफाइल पर रिट्वीट कर दे तो आपकी ट्वीट वायरल हो सकती है। इसलिए ट्विटर एक बढ़िया प्लेटफॉर्म है। इसके अलावा आपको कोई परेशानी है तो आप सम्बंधित कार्यालय, कम्पनी या अधिकारी को टैग करके उस तक अपनी बात पहुंचा सकते हैं या अपना विरोध दर्ज करा सकते हैं इसलिए लोकतंत्र में संविधान को बचाने के लिए भी ट्विटर एक हथियार के रूप में इस्तेमाल किया जा रहा है।